U susret Zadužbini
U susret Zadužbini (engleski: Forward the Foundation) je roman američkog pisca Isaaca Asimova, objavljen posthumno 1993. To je drugi od dva prethodnika serije Zadužbina. Napisan je u formatu sličnom onom iz originalne knjige, Zadužbina, sastavljena od poglavlja sa dugim intervalima između, iako se U susret Zadužbini odvija unutar samo jednog života. Obje knjige (prethodnika) su prvo objavljene kao samostalne kratke priče u naučnofantastičnim časopisima. Paralele između Harija Seldona i Asimova koje se nalaze u ovoj knjizi — posljednjoj koju je Asimov napisao prije smrti — i fokus na Harija Seldona dok on stari i umire, jačaju ideju da je Asimov Seldona smatrao svojim književnim alter egom. Kritičari kao što su Josh Wimmer i Alasdair Wilkins smatrali su mnoga mišljenja i stavove koje je Seldon iznio u ovoj knjizi autobiografskim. Stoga, kažu, detaljno čitanje U susret Zadužbini može baciti svjetlo na Asimovljeve unutrašnje misli na kraju njegovog života. Kao i druga prethodna naučnofantastična Asimovljeva djela, knjiga je postigla komercijalni uspjeh, postavši bestseler New York Times-a.